මේ සාක්ෂිය අනුව ඇය කිසිවකු සමග ලිංගික සබඳතාවක් පවත්වා හෝ කිසිවෙක් ඇයව ලිංගික අතවරයකට ලක්කර තිබෙනවා විය හැකි යැයි නිගමනය විය. එහෙත් කාමරයේ අනෙක් ද්‍රව්‍යවල පැවැත්ම හා සයනය පැවති ආකාරය, ඇය පොරබැදූ බවට කිසිදු ලක්ෂණයක් දක්නට නොවීම නිසා මෙය බලහත්කාරකමක් යැයි සිතීමට නොහැකිය. එසේ නම් ඇය සමීපව ඇසුරු කළ කිසියම් තරුණයෙක් සමග එදින රාත‍්‍රියේ ලිංගික සබඳතාවක් පැවැත්වූවා විය හැකිය. එහෙත් සාමාන්‍ය ලිංගික සම්බන්ධතාවකින් ඇයව ඝාතනයට ලක්විය නොහැකිය. එසේ නම් ඇගේ පෙම්වතා ලිංගික ඇසුරත් පවත්වා නිදි පෙති හෝ වෙනත් විසක් පානය කරවා ඇයව ඝාතනය කළේ ද? එසේත් නැත්නම් වෙනත් පුද්ගලයෙක් ඇය සමග ලිංගික සබඳතාවක් ඇති කර ගත්තේ ද? ඒ පුද්ගලයා කවුදැයි නිශ්චිත කරගැනිමට නම් ශුක‍්‍ර තරලය ඩී.එන්.ඒ. පරීක්ෂාවකට ලක් කළ යුතුය. වෛද්‍යවරු ඒ සඳහා ඇගේ සිරුරේ තැවරී තිබූ ශුක‍්‍ර තරලය සිරුවෙන් ඉවත් කරගත්හ. එසේම ඇයව අවසන් වශයෙන් හමුවූයේ කවුදැයි දැන ගැනීමට ඇගේ දුරකථන දත්ත විශ්ලේෂණයක් දුරකථන නියාමන හා විදුලි සංන්දේශ දෙපාර්තමේන්තුවේද සහය ඇතිව පොලිසිය විසින් සිදුකරනු ලැබිණ.
ඩී.එන්.ඒ. පරීක්ෂාවකට ලක් කළ යුත්තේ කුමක්ද?
ශුක‍්‍ර තරලය